Πληροφορίες: Χριστίνα Σαμαρά

**Αθήνα**: 12 .06.2017

**Αρ. Πρωτ.: 854**

**Προς: κ. Γ. Γιαννόπουλο, Γενικό Γραμματέα Υπουργείου Υγείας**

**Θέμα: «Απάντηση της Ε.Σ.Α.μεΑ. για την υπόδειξη εκπροσώπων στην Επιτροπή Ελέγχου Προστασίας των Δικαιωμάτων των Ληπτών Υπηρεσιών Υγείας»**

**Κοιν**: «Πίνακας Αποδεκτών»

**Κύριε Γενικέ,**

Σε απάντηση του υπ’ αριθ. πρωτ. Α1β/Γ.Π.οικ.35568/10.05.2017 εγγράφου του Υπουργείου σας σχετικά με την υπόδειξη εκπροσώπων στην Επιτροπή Ελέγχου Προστασίας των Δικαιωμάτων των Ληπτών Υπηρεσιών Υγείας, θα θέλαμε να σας ενημερώσουμε ότι η Ε.Σ.Α.μεΑ. σας είχε εκφράσει με την υπ’ αριθ. πρωτ. 264/25.02.2016 επιστολή της, -την οποία σας επισυνάπτουμε- την έντονη διαμαρτυρία της για το άρθρο 59 του τότε σχεδίου νόμου «Μέτρα για την επιτάχυνση του κυβερνητικού έργου και άλλες διατάξεις» με βάση το οποίο ορίστηκε η σύσταση της Επιτροπής Ελέγχου Προστασίας των Δικαιωμάτων των Ληπτών Υπηρεσιών Υγείας, λόγω του ότι δεν είχε προβλεφθεί στην εν λόγω Επιτροπή, η συμμετοχή εκπροσώπων οριζόμενων από την Ε.Σ.Α.μεΑ., αλλά 3 εκπροσώπων από Συλλόγους ασθενών, οι οποίοι θα επιλέγονται μετά από κλήρωση.

Επειδή οι λόγοι τους οποίους αναφέραμε στην προαναφερόμενη επιστολή μας δεν έχουν εκλείψει, σας δηλώνουμε ότι ούτε η Ε.Σ.Α.μεΑ. αλλά ούτε και οι Φορείς Μέλη της δεν πρόκειται να υποδείξουν εκπρόσωπο γι’ αυτή την επιτροπή.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**Ι. ΛΥΜΒΑΙΟΣ**

**Πίνακας Αποδεκτών:**

- Γραφείο Υπουργού Υγείας, κ. Ανδρέα Ξανθό

- Γραφείο Αναπληρωτή Υπουργού Υγείας, κ. Π. Πολάκη

- Φορείς - Μέλη Ε.Σ.Α.μεΑ.